Marta (futbalistino)

Marta Vieira da Silva (la 19-an de februaro 1986 en Alagoaso, Brazilo) estas brazila futbalisto kiu ludas por la teamo Orlando Pride ("fiero de Orlando") kunlabore de la klubo Orlando City SC en la usona Nacia Virina Futbala Ligo. Ŝi estas kutime konata nur sub sia antaŭnomo.

Marta famiĝis post la gajno de la premio Ora Balo (la plej bona futbalistino) en la kategorio Virina Sub-20 Futbala Mondpokalo okazinta en 2004. Ŝi estis parto de la brazila teamo kiu gajnis bronzan medalon ĉe la Somera Olimpiko 2004. En 2006, Marta gajnis la titolon de ina futbalisto de la jaro en la mondo, post venki Kristin Lilly kaj Renata Lingor. Marta tiam ripetis la heroaĵon kvin fojojn sinsekve, ĝis 2009, kaj gajnis la premion denove en la sezono 2017/2018.

Kun 115 naciateamaj goloj, Marta estas la plej alta golinto en la brazila nacia teamo por ĉiuj seksoj. Krome, dum sia kariero, Marta trafis 17 golojn en la Virina Futbala Mondpokalo, kio estas pli da Monda Pokalo goloj ol ĉiuj ludantoj de ambaŭ seksoj Marta scores record 17th World Cup goal as Brazil advance to knockouts, France 24, ‏2019-06-18 (angla) Aimee Lewis, Marta makes history with 17th World Cup goal, CNN. Ankaŭ ŝi estas la unua el ĉiuj futbalistoj en la mondo se temas pri trafi golon en kvin Mondpokaloj BBC Sport, "Women's World Cup: Marta has record to rival Brazil legends Ronaldo and Pele", June 13 2019, kaj ankaŭ la unua virino se temas pri trafi golon en kvin Olimpikoj Reuters, "Soccer-Sweden women end U.S. unbeaten run, Dutch put 10 past Zambia", July 21 2021.

Marta igis la svedan klubon Umeå IK venki en la Virina ĉampiona ligo de UEFA en la sezono 2003/2004, kaj venkis en sep ĉampionecoj en la sveda virina futballigo dum sia kariero. Aldone al la Eŭropa Virina Futbal-Ĉampionado, Marta ludis tri fojojn en la finalo de la Virina ĉampiona ligo.

 Referencoj 

 Por plia legado en la angla 
 Friedman, Ian C. (2007), Latino Athletes, Infobase Publishing, 
 Grainey, Timothy (2012), Beyond Bend It Like Beckham: The Global Phenomenon of Women's Soccer, University of Nebraska Press, 
 Kassouf, Jeff (2011), Girls Play to Win Soccer, Norwood House Press, 
 McDougall, Chrös (2012), Soccer, ABDO, 
 Richards, Ted (2013), Soccer and Philosophy: Beautiful Thoughts on the Beautiful Game, Open Court, 
 Stevens, Dakota (2011), A Look at the Women's Professional Soccer Including the Soccer Associations, Teams, Players, Awards, and More, BiblioBazaar, 
 Velázquez de León, Mauricio (2010), 20 Soccer Superstars, The Rosen Publishing Group, 

 Eksteraj ligiloj 

 Marta Vieira Da Silva en retejo de la Sveda Futbala Asocio (arkivigite laŭ stato de aprilo 2016, )

Kategorio:Brazilaj romkatolikoj